একাধিক রাজ্যে খসড়া তালিকা প্রকাশ, সবচেয়ে বেশি ভোটারের নাম বাদ কোন রাজ্যে?

ওয়েবডেস্ক- এবার উত্তরপ্রদেশে(Uttar Pradesh) খসড়া ভোটার তালিকা (Draft Voter List) প্রকাশিত হবে। কমিশনের ঘোষণা মতো ৬ জানুয়ারি খসড়া তালিকা প্রকাশিত হবে। কোনও সংশোধন ও আপত্তি থাকলে সেটি আগামী ৬ জানুয়ারি থেকে ৬ ফেব্রুয়ারির মধ্যে জানাতে হবে। উত্তরপ্রদেশে নির্বাচনী দফতর দফতর থেকে এক্স হ্যান্ডেলে এই কথা জানানো হয়েছে। ৬ থেকে ২৬ ফেব্রুয়ারি পর্যন্ত সমস্ত তথ্য খতিয়ে দেখা হবে। এর পর চূড়ান্ত তালিকা ৬ মার্চ।

এসআইআর (SIR) প্রথম দফায় সফল হয়েছে বিহারে। এর পর দ্বিতীয় দফায় এসআইআর চলছে পশ্চিমবঙ্গ, আন্দামান-নিকোবর, ছত্তিশগড়, গুজরাট, গোয়া, কেরল, লাক্ষাদ্বীপ, মধ্যপ্রদেশ, পুদুচেরি, রাজস্থান, তামিলনাড়ু, উত্তরপ্রদেশ।

আরও পড়ুন- ভিন রাজ্যে আক্রান্ত বাংলাভাষীরা! প্রধানমন্ত্রীকে চিঠি অধীরের

তামিলনাড়ুতে গত ১৯ ডিসেম্বর খসড়া তালিকা প্রকাশ করা হয়েছে। ৯৭,৩৭, ৮৩১ ভোটারের নাম বাদ পড়েছে। ২ ফেব্রুয়ারি চূড়ান্ত তালিকা।

অপরদিকে ছত্তিশগড়ে ২৭ লক্ষের বেশি ভোটারের নাম বাদ পড়েছে। ছত্তিশগড়ে ২২ ডিসেম্বর থেকে সংশোধন চলছে, ২০২৬ এর ২২ জানুয়ারি পর্যন্ত চলব। হিয়ারিং শুরু হয়েছে ২২ ডিসেম্বর, চলবে ১৪ ফেব্রুয়ারি পর্যন্ত। চূড়ান্ত তালিকা ২১ ফেব্রয়ারি। কেরলে ২৪. ০৮ লক্ষ ভোটারের নাম বাদ গেছে। চূড়ান্ত তালিকা ২১ ফেব্রয়ারি।

অপরদিকে মধ্যেপ্রদেশে প্রথম দফায় খসড়া তালিকা প্রকাশিত হয়েছে, সেই তালিকা থেকে ৪২,৭৪,১৬০ ভোটারের নাম বাদ গেছে। আন ম্যাপিং ভোটার ৮. ৬৫ লক্ষ, তাদের নাম বর্তমান ভোটার তালিকায় রয়েছে, কিন্তু ২০০৩ সালের তালিকায় নেই।

পশ্চিমবঙ্গেও ১৬ ডিসেম্বর খসড়া তালিকা প্রকাশিত হয়েছে, ৫৮,২০ ,৮৯৯ ভোটারের নাম বাদ গেছে, ১৬ ডিসেম্বর থেকে ১৫ জানুয়ারি পর্যন্ত সংশোধন চলবে। চূড়ান্ত তালিকা ১৪ ফেব্রুয়ারি।