১০ মার্চের আগে দ্বিতীয় পর্যায়ের ২৪০ বাহিনী আসছে রাজ্যে

কলকাতা: দরজায় কড়া নাড়ছে ২৬-এর বিধানসভা নির্বাচন (West Bengal Assembly Election)। যেকোনও দিন ভোটের দিনক্ষণ ঘোষণা হয়ে যেতে পারে। পয়লা মার্চ অর্থাৎ রবিবার ২৪০ কোম্পানি বাহিনী (Central Force) বাংলায় এসে পৌঁছবে বলে খবর। ১০ই মার্চের আগেই দ্বিতীয় পর্যায়ে কেন্দ্রীয় বাহিনী আসছে রাজ্যে। দ্বিতীয় পর্যায়ে ২৪০ কোম্পানি কেন্দ্রীয় বাহিনী আসছে রাজ্যে বলে জানা গিয়েছে।

দ্বিতীয় পর্যায়ে ২৪০ কোম্পানি কেন্দ্রীয় বাহিনী আসছে রাজ্যে বলে জানা গিয়েছে। নির্বাচন কমিশন সূত্রে খবর, ৭ বা ৮ মার্চের মধ্যেই দ্বিতীয় পর্যায়ে কেন্দ্রীয় বাহিনী চলে আসবে রাজ্যে। আগামী দু থেকে তিন দিনের মধ্যেই তা চূড়ান্ত হবে বলে জানা গিয়েছে। কেন্দ্রীয় বাহিনী কোথায় মোতায়েন হবে তা ঠিক করতে রাজ্য পুলিশের সঙ্গে শীঘ্রই বৈঠকে বসবে রাজ্যের মুখ্য নির্বাচনী আধিকারিকের দফতর। ১০ মার্চের আগেই বাহিনী আসবে তা জানানো হয়েছে মুখ্য নির্বাচনী আধিকারিকের দফতরে বলেই কমিশন সূত্রে খবর। ইতিমধ্যই প্রথম দফায় আসা কেন্দ্রীয় বাহিনী কী ভাবে মোতায়েন হবে তার পরিকল্পনা ইতিমধ্যই চূড়ান্ত করেছে কমিশন।

আরও পড়ুন: মুর্শিদাবাদ, মালদহে বাদের সংখ্যা দেখে চোখ কপালে ভোটারদের

সূত্রের খবর, বাহিনীর মধ্যে রয়েছে সিআরপিএফ (CRPF), বিএসএফ (BSF), সিআইএসএফ, আইটিবিপি ও এসএসবি। ইভিএম ও স্ট্রংরুম পাহারা, ভোটের দিন (Election Security) নিরাপত্তা, এলাকা দখলমুক্ত রাখা এবং আস্থা ফেরানো— এই সব দায়িত্বেই তাদের ব্যবহার করা হবে। প্রতিটি কোম্পানির ৯টি সেকশনের মধ্যে ৮টি সেকশন সরাসরি বুথ ও আইনশৃঙ্খলার দায়িত্বে থাকবে, বাকি ১টি কিউআরটি ও তদারকির কাজে।