নিয়ম না মানলে BLO-দের শোকজ, কড়া নির্দেশ কমিশনের

কলকাতা: রাজ্যে ৮ জন BLO কে শোকজ করল নির্বাচন কমিশন (Election commission)। বিভিন্ন জায়গায় থেকে BLO দের নামে অভিযোগের পরিপ্রেক্ষিতে এই পদক্ষেপ কমিশনের (Election Commission on BLO)। যে সমস্ত বুথ লেভেল অফিসাররা (BLO) বাড়িতে বাড়িতে এসআইআর ফর্ম দেওয়ার বদলে যেখান-সেখান থেকে দিচ্ছেন, তাঁদের শোকজ করার নির্দেশ।

বাড়ি বাড়ি গিয়ে এসআইআরের ফর্ম বিলি করার কথা কমিশন নিযুক্ত বুথ লেভেল অফিসার বা বিএলও-দের। অভিযোগ, বিএলও বাড়ি বাড়ি ঘুরে ফর্ম বিলির পরিবর্তে দেখা যাচ্ছে, কখনও বিএলও হয় তৃণমূল নেতার বাড়ি থেকে ফর্ম দিচ্ছেন, কখনও আবার পার্টি অফিসে বসে চলছে ফর্ম বিতরণ, কোনও সময় বেসরকারি স্কুলে বসে, তো কোনও সময় চায়ের দোকানে বসে বিএলও ফর্ম বিলি করছিলেন। কোথাও তো একেবারে রাস্তার মধ্যে বেঞ্চ পেতে ফর্ম বিতরণ চলছে। যদিও ওই বিএলওদের দাবি, এনুমারেশন ফর্ম বিলি করলে দ্রুত করা সম্ভব। সম্প্রতি, বিরোধী দলনেতা শুভেন্দু অধিকারীও একাধিক বিষয়ে নির্বাচন কমিশনে যান আরও আরও কিছু অভিযোগ জানাতে।

আরও পড়ুন: রিচা ঘোষকে বঙ্গভূষণ, ডিএসপি পদে নিয়োগ রাজ্য সরকারের

শনিবার নড়েচড়ে বসে নির্বাচন কমিশন। বিএলওদের বিরুদ্ধে অভিযোগ পাওয়ার পরই ইলেক্ট্রোরাল রেজিস্ট্রেশন অফিসারদের শোকজ করার নির্দেশ সংশ্লিষ্ট বুথ লেভেল অফিসারদের। অভিযোগ, বারবার বলা সত্ত্বেও অনেক বুথ লেভেল অফিসাররা বাড়িতে-বাড়িতে এসআইআর (SIR) এ ফর্ম দেওয়ার বদলে যেখান সেখান থেকে দিচ্ছেন। এরপরই কমিশন এই ধরনের বুথ লেভেল অফিসারদের শোকজ এবং তাঁদের ডিসিপ্লিনারি প্রসেডিং করার জন্য নির্দেশ দিয়েছে। কমিশনের তরফে বলা হয়েছে, কন্ট্রোল রুমে BLO দের নামে অভিযোগ এলে সরাসরি BLO কে জিজ্ঞাসাবাদ। তাদের সতর্ক করা হবে। পরে বিভাগীয় তদন্ত। BLO এনুমারেশন ফর্ম ইচ্ছাকৃতভাবে নষ্ট করলে বা রাজনৈতিক দলের সঙ্গে যোগসাজশ করে কাজ করলে। সেই অভিযুক্ত বিএলওর বিরুদ্ধে এফআইআর করা হবে। BLO সম্পর্কিত অভিযোগ জানাতে নতুন হেল্পলাইন নম্বর 033-22310850
এই নম্বর আজ থেকে কার্যকর হয়েছে।

দেখুন ভিডিও